Bejaarde brutaal aangeval vir skamele R200 | SAUK.co.za - Nuus.info
Bejaarde brutaal aangeval vir skamele R200
‘N Goeie Samaritaan is wreed aangeval in nog ’n bose aanval op ‘n bejaarde in Kimberley
Die slagoffer, 70-jarige Cynthia Chaplin, is in ‘n stabiele toestand in die hoësorgeenheid by die Mediclinic Gariep.
Die aanranding is hierdie week een van verskeie kriminele voorvalle in die Belgravia / Herlear-gebied. Dit kom ook kort ná die brutale aanval op Piet Els en sy vriending, Magrietha ‘Rikkie’ Alsemgeest, op Els se plaas net buite Kimberley.
Geskokte Herlear en Belgravia-inwoners het kommer uitgespreek oor misdaad in die gebied en waarsku bure om versigtig te wees vir kriminele elemente wat in die welgestelde voorstad operasioneel is.
Die laaste aanval op die bejaarde inwoner van Aristotelle laan het hom afgespeel laas Dinsdagoggend kom kort nadat ‘n ander inwoner ‘n video en foto’s op sosiale media geplaas het. Hy het hulp gevra om ‘n indringer te identifiseer wat in die vroeë oggendure in haar tuin gevind is.
‘N mes aanval in Olympia Straat vroeër laas week is ook onderworpe aan ‘n polisie-ondersoek.
Garry Chaplin, die eggenoot van Cynthia, vertel dat hul die afgelope 47 jaar woonagtig is by die adres en het uitgebrei oor die aanval op sy vrou.
“Cynthia het 22 jaar lank ‘n sopkombuis gehad en was lief daarvoor om die minderbevoorregtes van die gemeenskap te help,” het Chaplin gister op die toneel van die misdaad gesê. “Sy het gereeld kos gegee aan die behoeftiges en het gereeld besoekers by die huis ontvang en vra vir iets om te eet.”
Volgens Chaplin het sy vrou haar aanvaller genader en gedink dat die onbekende by haar hek gaan vra vir kos, toe die voorval plaasgevind het.
“Hy het gevra vir geld, wat ons nie gegee het nie,” het hy gesê. “Toe Cynthia omdraai om terug te gaan in die huis, het die aanvaller die hek oop gemaak, haar by die keel gegryp en haar in die gesig geslaan.”
Chaplin het gesê die verdagte is toe fort met sy vrou se handsak wat haar haar bestuurslisensie, bankkaart, ID en sowat R200 in kontant bevat het.
“Toe ek omstreeks 11.45 by die huis aangekom het, was ons huishulp by die hek en het my ingelig dat Cynthia geval het,” het hy gesê. “My vrou het haar bewussyn verloor en moes tot die slaapkamer gehelp word.
“Gelukkig is die sorg by Mediclinic Gariep uitstaande en ER24-paramedici was fantasties op die toneel.”
Chaplin het gesê dat die dokters tevrede was met sy vrou se vordering, maar albei oë is nog sleg gekneus en gedeeltelik opgeswel.
“Haar lippe is swart en sy het ernstige beserings aan die bokant van haar kop opgedoen. Dit lyk nie asof een van haar tande beskadig is nie, maar haar keel is pynlik waar haar aanvaller haar probeer verwurg het.
“Daar is ‘n moontlikheid as alle toetse afgehandel is dat sy binne ‘n dag of twee tuis sal wees,” het Chaplin bygevoeg.
“Ek kan net nie verstaan hoekom iemand so ‘n wrede aanval op ‘n 70-jarige dame vir R200 sou pleeg nie.”
Die woordvoerder van Mediclinic Gariep, Denise Coetzee, het bevestig Chaplin was ‘n pasiënt by die hospitaal en het bygevoeg dat dokters haar herstel moniteer.
“Ons kan bevestig dat die pasiënt onder verdowing is en onder hoë observasie is,” het Coetzee gesê. “Sy is tans in ‘n stabiele toestand.”
Deur: iOL Nuus
Tags: Aanval, aanvaller, aanvgeval, afrikaans, Afrikaanse, Afrikaanse Nuus, Afrikaner, Aktueel, Bejaarde, Berig, Cynthia Chaplin, Info, Kimberley, Nuus, samaritaan, sopkombuis, South Africa, Suid Afrika, Zuid Afrika
« Wes-Kaap regering wil name verander
SAPD topbestuur erken dat sommige polisiebeamptes nie kan lees of skryf »